RAF: Búcsúszimfónia
By: Legéndy Jácint, Szitányi György, Tamás Gáspár Miklós.
Contributors: Szitányi, György, 1941-; Tamás, G. M.
Edition: 1. kiad.
Publisher: Kalligram
Published: 2009
Place of publication: Pozsony
Language: hun
Number of pages: 81
ISBN-13: 9788081011634
Subjects: Rote Armee Fraktion -- History; Terrorism -- Germany -- History -- 20th century
First sentence: A Vörös Hadsereg Frakció (Rote Armee Fraktion) tevékenységének ideje rendkívüli periódusra esik.
Description: A Vörös Hadsereg Frakció (RAF) nevet viselő radikális baloldali, merényleteket és politikai gyilkosságokat szervező csoport története ma is élénken foglalkoztatja a közvéleményt, főként Németországban. A magyar mozik 2009 tavaszán kezdték vetíteni a szervezet történetét feldolgozó, A Baader-Meinhof csoport címet viselő német filmet. A bemutatóhoz kapcsolódóan jelent meg ez a voltaképp egyedi kiadvány, amely történelmi dokumentumokat, esszéket s verseket ad közre. A kötet gerincét a Búcsúkommüniké nevet viselő írás adja, amely eredetileg 1998. április 28-án érkezett egy nyolcoldalas géppel írott levél formájában a Reuters hírügynökség szerkesztőségébe. A névtelen, faxon küldött közlemény nyilvánosan bejelentette a RAF feloszlását. A kötet a kommüniké mellett a csoport 1970-ben született Alapító Manifesztumát is közreadja, amely eredetileg a 883 című radikális baloldali lapban látott napvilágot. A két dokumentumot a fordító Legéndy Jácint egy-egy – a  fülszövegben közölt – verse, ugyanakkor Szitányi György és Tamás Gáspár Miklós elő- illetve utószava foglalja keretbe, melyek a hatvanas évek német társadalmi mozgalmainak, valamint a forradalmi munkásmozgalom világtörténeti kontextusában értelmezik és értékelik a terrorisztikus eszközöket használó radikális politikai csoport tevékenységét, s egyúttal jelentőségét.

Kelló, 2009
Notes: Három szerző, a költő-fordító Legéndy Jácint, az író Szitányi György és TGM álltak össze egy versekkel, RAF-kiáltvánnyokkal és esszé-publicisztikákkal turbózott  könyv erejéig, hogy megmondják a frankót a Vörös Hadsereg Frakcióval kapcsolatban. Szokatlan kiadványról beszélhetünk. Nem történelmi feldolgozás, inkább olyan, mint egy nem hivatalos rajongói honlap, azzal a különbséggel, hogy a szerzők komoly emberek, nem pedig fanok. Viszont (s ez a könyv fő erénye) nem démonizálják kapásból az egészet, hanem megérteni igyekeznek; rámutatni arra, hogy az eszközök enyhén szólva helytelen megválasztása ellenére a RAF küzdelmeinek indokaiban, céljaiban és a forradalmi hevületben lehet valami, s  a harc bizony nem egy képzeletbeli ellenséggel szemben folyt. Amire eddig nem akadhatott példa itthon, ugyanakkor pedig egyet kell, hogy értsünk TGM-mel: „Kudarc volt, tévedés volt, szörnyű volt, de volt még benne élet".

Exit, 2009/4
Table of contents: label: poem by Legéndy Jácint
title: Kezdetben csupán (Legéndy Jácint verse); label: essay by Szitányi György
title: Előszó (Szitányi György - RAF)
pagenum: 7; label: translation by Legéndy Jácint
title: Búcsúkommüniké (Legéndy Jácint fordítása)
pagenum: 17; label: translation by Legéndy Jácint
title: Melléklet (Alapító Manifesztum - Legéndy Jácint fordítása)
pagenum: 47; label: essay by Tamás Gáspár Miklós
title: Utószó (Tamás Gáspár Miklós - RAF: Búcsúszimfónia)
pagenum: 57; label: poem by Legéndy Jácint
title: Egyetemes forradalom (Legéndy Jácint verse)